ddrg/super_eurlex huggingface dataset:
(51)

Riscul unei trasabilități deficitare este amplificat de condițiile specifice ale flotei taiwaneze. Taiwanul are un număr semnificativ de nave de pescuit de lungă distanță, și anume 468 de nave de peste 100 de tone brute (GT) și între 1 200 și 1 400 de nave de mai puțin de 100 de tone brute (GT). În plus, resortisanții taiwanezi au investit în nave de pescuit aflate sub pavilion străin și operează 238 de astfel de nave. Navele de pescuit de lungă distanță aflate sub pavilion taiwanez desfășoară activități în marea liberă și în apele statelor costiere, folosind ca bază pentru pescuit și debarcare porturi din țări terțe, așa încât nu fac decât rareori escală în porturile de origine. Produsele pescărești sunt fie transmise din zone de pescuit din marea liberă sau din ape ale statelor costiere către Taiwan în vederea prelucrării ulterioare, fie sunt expediate de la societăți de comercializare taiwaneze către țări terțe în vederea prelucrării ulterioare. Există o lipsă de cooperare între Taiwan și autoritățile din țări terțe, iar capacitatea Taiwanului de a monitoriza dimensiunea și capacitatea flotei are deficiențe semnificative. Această situație permite operatorilor și comercianților care intenționează să comită acte ilegale să opereze din Taiwan fără riscul de a fi detectați. Riscul ca navele taiwaneze să opereze încălcând normele de conservare și gestionare aplicabile și ca societăți comerciale din Taiwan să comercializeze capturi nedeclarate în vederea prelucrării este în continuare ridicat. Această situație crește riscul de a nu putea garanta că produsele din pește destinate pieței Uniunii, care provin de la pește de origine taiwaneză, nu au fost obținute din activități de pescuit INN.
(174)

În primul rând, în ceea ce privește aplicarea articolului 107 alineatul (3) litera (c) din tratat, punctul 10 din orientările din 2014 prevede că, în respectivele orientări specifice, „Comisia stabilește condițiile în care ajutoarele pentru energie și mediu pot fi considerate compatibile cu piața internă în temeiul articolului 107 alineatul (3) litera (c) din tratat”. Conform Curții de Justiție, „Comisia poate să adopte o politică privind modul în care își va exercita puterea de apreciere, sub forma unor acte cum ar fi orientările, în măsura în care aceste acte conțin reguli care precizează abordarea pe care trebuie să o urmeze instituția și nu se îndepărtează de la normele tratatului” (87). Întrucât orientările din 2014 au stabilit ex ante, în mod general și transparent, condițiile de compatibilitate pentru excepția prevăzută la articolul 107 alineatul (3) litera (c) din tratat, Comisia are obligația de a aplica orientările respective.
(2)

4-metilamfetamina este un derivat de sinteză prin metilarea nucleului amfetaminei care, conform eșantioanelor confiscate, se prezintă predominant sub formă de praf și de pastă cu conținut de amfetamină și cafeină, dar care a putut fi observat și sub formă de comprimate ori sub formă lichidă. Această substanță a apărut pe piața ilicită a amfetaminei, unde este vândută și folosită la fel ca drogul controlat, amfetamina. A fost semnalat un caz de descoperire a substanței într-un produs comercial vândut pe internet. Principalul precursor chimic utilizat la sinteza 4-metilamfetaminei este 4-metilbenzilmetilcetona (4-metil-BMK), care pare să fie comercializată pe internet și nu este controlată în temeiul Convenției Organizației Națiunilor Unite din 1988 împotriva traficului ilicit de stupefiante și substanțe psihotrope.
(19)

La 1 august 2012, la o zi după încheierea tranzacției dintre întreprinderea NCHZ aflată în faliment și Via Chem Slovakia, activitatea principală a NCHZ – divizia de produse chimice – a fost vândută de Via Chem Slovakia întreprinderii Fortischem în schimbul sumei de […]. Fortischem a preluat, de asemenea, toate angajamentele și contractele diviziei chimice. De asemenea, cea mai mare parte din cei 1 412 angajați ai întreprinderii NCHZ au fost transferați către întreprinderea Fortischem. Slovacia susține că au fost transferate mai puțin de 60 % din bunurile inițiale ale întreprinderii NCHZ, întrucât transferul nu a inclus bunurile imobile. Cu toate acestea, în baza contractului, Fortischem are permisiunea de a utiliza bunurile imobile care au aparținut inițial activității transferate, dar au rămas în proprietatea întreprinderii Via Chem Slovakia.
(39)

În acest context, la 1 iulie 2005 întreprinderea EEL GmbH a acordat întreprinderii FN GmbH un al patrulea împrumut („împrumutul 4”), de această dată în valoare de [4-10] milioane EUR, cu scadența la 31 decembrie 2010. Articolul 1 alineatul (2) din acordul de împrumut prevedea că împrumutul era destinat exclusiv investițiilor. În plus, articolul 2 prevedea obligația întreprinderii FN GmbH (și a întreprinderii EEL GmbH, dacă i se solicita acest lucru) de a verifica dacă facturile erau strict legate de finalizarea aeroportului și dacă întreprinderea EEL GmbH (nu și FN GmbH) a plătit facturile respective din împrumut. De asemenea, s-a acordat o refinanțare pentru împrumutul 1, împrumutul 2 și împrumutul 3 în valoare totală de [15-30] de milioane EUR,fără dobândă („prima prelungire”). Scadența împrumuturilor respective a fost armonizată și prelungită până la 31 decembrie 2010. O dobândă fixă de [1-5] % a fost stabilită pentru toate aceste împrumuturi, fiind aplicabilă de la 1 iulie. Astfel, rata dobânzii pentru împrumutul 1, împrumutul 2 și împrumutul 3 a fost redusă. Ca garanție a fost introdusă o taxă pe terenurile și clădirile aeroportului (Grundschuld) în favoarea întreprinderii EEL GmbH, care corespunde valorii celui de al patrulea împrumut ([4-10] milioane EUR), în plus față de prelungirea garanțiilor anterioare pentru împrumutul 1, împrumutul 2 și împrumutul 3 (la care urma să se adauge o dobândă de [15-23] % pe an, în cazul în care garanțiile respective erau utilizate în caz de neplată). În plus, pentru a garanta toate creanțele întreprinderii EEL GmbH din toate împrumuturile, la 1 iulie 2005 a fost oferită o garanție cu caracter personal de […] (selbstschuldnerische Bürgschafte) pentru o sumă maximă de [20-30] de milioane EUR (plus dobânda și dobânda compusă). Garanția a prelungit garanția anterioară oferită de […] la 8 iunie 2003, pentru împrumutul 1. În cele din urmă a fost constituită o garanție asupra acțiunilor deținute de întreprinderea Airport Network BV în capitalul întreprinderii ANH GmbH și o garanție asupra acțiunilor deținute de întreprinderea ANH GmbH în capitalul întreprinderii FN GmbH. Germania nu a furnizat informații complete în ceea ce privește valoarea garanției oferite.
—

oferă VSL o opțiune de cumpărare a drepturilor de proprietate intelectuală. VSL poate exercita această opțiune începând cu al patrulea an de la semnarea contractului până în ultima zi a celui de al cincea an, la prețul de [700 000-1 000 000] EUR (prețul propus de cumpărători în temeiul protocolului de preluare de la 1 octombrie). VSL poate, de asemenea, să exercite această opțiune la același preț de 800 000 EUR, raportat la indicele prețurilor de consum din Belgia, în intervalul dintre cel de al șaselea și cel de al zecelea an. Începând cu al unsprezecelea an, Regiunea Valonă poate cere VSL să răscumpere drepturile de proprietate intelectuală la același preț de [700 000-1 000 000] EUR indexat;
(8)

În conformitate cu normele primare, CPC trebuie să adopte norme și proceduri interne care conțin toate aspectele relevante legate de funcția lor, inclusiv măsuri de siguranță pentru a gestiona riscurile de credit, de lichiditate și riscurile operaționale. Respectivele norme și proceduri interne trebuie să fie aprobate de SHCP, pe baza avizului Băncii Mexicului și al CNBV. În plus, respectivele norme și proceduri interne nu pot fi modificate în cazul în care SHCP, CNBV sau Banca Mexicului obiectează cu privire la aceasta. Normele și procedurile interne ale CPC sau modificările acestora pot fi, de asemenea, aprobate sub rezerva anumitor modificări. Aceeași procedură se aplică pentru aprobarea și modificarea documentelor corporative. În plus, metodele pentru calcularea resurselor financiare și planul de lichiditate al CPC sunt supuse aprobării Băncii Mexicului și unui aviz din partea CNBV.
(13)

CPC autorizate în Elveția sunt supuse supravegherii continue de către FINMA și supervizării continue de către BNE, vizând monitorizarea respectării constante a condițiilor de autorizare și a celorlalte cerințe de reglementare aplicabile. CPC autorizate în Elveția fac obiectul unui audit anual. CPC trebuie să furnizeze entității de audit informațiile solicitate pentru efectuarea auditului. În cazul în care entitatea de audit constată o încălcare a dispozițiilor de supraveghere sau alte nereguli, aceasta acordă CPC în cauză o perioadă de restabilire a conformității și informează FINMA în cazul în care conformitatea nu este restabilită. În cazul unei încălcări grave a dispozițiilor de supraveghere sau al unor nereguli grave, entitatea de audit informează FINMA direct. În plus, atât CPC, cât și entitățile de audit trebuie să furnizeze FINMA toate informațiile necesare pentru ca aceasta să își îndeplinească sarcinile și trebuie să îi raporteze imediat orice incident care are o importanță considerabilă pentru supraveghere. În plus, FINMA efectuează și examinări specifice la fața locului, examinează rapoarte periodice și se reunește în mod regulat cu conducerea și personalul CPC.
(16)

FSC este responsabilă cu instituirea și punerea în aplicare a normelor în materie de supraveghere și cu inspecția și examinarea instituțiilor financiare. FSC, în calitate de autoritate de supraveghere principală a CPC, are competența de a le controla și de a le sancționa, inclusiv, printre altele, competența de a anula licența CPC, competența de a suspenda și de a le transfera activitățile și competența de a le impune sancțiuni. Supravegherea curentă este asigurată de Financial Supervisory Service (Serviciul de supraveghere financiară – „FSS”), care acționează sub supervizarea FSC. CPC sunt supuse unor inspecții bianuale, fiecare cu o durată de patru săptămâni, și unor inspecții neperiodice la cererea autorității de supraveghere. FSS monitorizează permanent, prin intermediul supravegherii și al procedurilor de examinare bazate pe riscuri, măsura în care CPC respectă cerințele în materie de gestionare a riscurilor testând inclusiv cerințele prudențiale. În plus, unul dintre obiectivele principale ale supravegherii exercitate de Banca Coreei asupra CPC autorizate în Coreea de Sud este de a garanta siguranța și eficiența acestora. Banca efectuează această supraveghere prin evaluarea informațiilor privind CPC, prin efectuarea de evaluări bianuale ale acestora în lumina PFMI și prin solicitarea de îmbunătățiri dacă este cazul. Banca Coreei are autoritatea de a impune efectuarea acestor îmbunătățiri, cu acordul Comitetului de politică monetară, în cazul în care este vorba de îmbunătățiri majore.
(7)

Solicitantul este o entitate contractantă în sensul articolului 2 alineatul (2) litera (b) din Directiva 2004/17/CE. Solicitantul nu poate fi calificat drept autoritate contractantă sau întreprindere publică. Acesta desfășoară o activitate de explorare a petrolului și a gazelor prevăzută la articolul 7 din Directiva 2004/17/CE. În plus, funcționează pe baza drepturilor speciale dobândite la 18 decembrie 2014. Aceste drepturi speciale cuprind contractele de concesiune pentru blocurile „Santola”, „Lavagante” și „Gamba” dobândite de solicitant. Contractele de concesiune inițiale au fost semnate la 1 februarie 2007 între statul portughez, pe de o parte, și Harman Resources Ltd. (80 %) Petróleos de Portugal – Petrogal, S.A. (Galp) (10 %) și Partex Oil and Gas (Holdings) Corporation (10 %), pe de altă parte. La 25 martie 2010, contractele de concesiune au fost atribuite societăților Petrobras International Baspetro B.V. (50 %) și Petróleos de Portugal – Petrogal S.A. (Galp) (50 %). În sfârșit, prin modificarea efectuată la 18 decembrie 2014, pozițiile contractuale menționate au fost atribuite societăților Eni Portugal B.V. (70 %) și Petróleos de Portugal – Petrogal, S.A. (Galp) (30 %).
BAT 14.

BAT constau în monitorizarea emisiilor în aer și în apă, precum și în monitorizarea proceselor din care rezultă gaze de ardere, conform standardelor EN, cu o frecvență cel puțin echivalentă cu cea indicată mai jos. În cazul în care nu sunt disponibile standarde EN, BAT constau în utilizarea de standarde ISO, standarde naționale sau a altor standarde internaționale care asigură furnizarea de date de o calitate științifică echivalentă. Monitorizarea emisiilor în aer provenite de la uscător și a emisiilor combinate tratate provenite de la uscător și presă Parametru Standard(e) Frecvență minimă de monitorizare Monitorizare asociată cu Pulberi EN 13284-1 Măsurători periodice, cel puțin o dată la fiecare șase luni BAT 17 TVOC (3) EN 12619 BAT 17 Formaldehidă Niciun standard EN disponibil (8) BAT 17 NOX EN 14792 BAT 18 HCl (6) EN 1911 — HF (6) ISO 15713 — SO2 (4) EN 14791 Măsurători periodice, cel puțin o dată pe an — Metale (5) (6) EN 13211 (pentru Hg), EN 14385 (pentru alte metale) — PCDD/F (6) EN 1948, părțile 1, 2 și 3 — NH3 (7) Niciun standard EN disponibil — Monitorizarea emisiilor în aer generate de presă Parametru Standard(e) Frecvență minimă de monitorizare Monitorizare asociată cu Pulberi EN 13284-1 Măsurători periodice, cel puțin o dată la fiecare șase luni BAT 19 TVOC EN 12619 BAT 19 Formaldehidă Niciun standard EN disponibil (10) BAT 19 Monitorizarea emisiilor în aer generate de cuptoarele de uscare pentru impregnarea hârtiei Parametru Standard(e) Frecvență minimă de monitorizare Monitorizare asociată cu TVOC (9) EN 12619 Măsurători periodice, cel puțin o dată pe an BAT 21 Formaldehidă Niciun standard EN disponibil (10) BAT 21 Monitorizarea emisiilor dirijate în aer rezultate în urma prelucrării în amonte și în aval Parametru Standard(e) Frecvență minimă de monitorizare Monitorizare asociată cu Pulberi EN 13284-1 (11) Măsurători periodice, cel puțin o dată pe an (11) BAT 20 Monitorizarea gazelor de ardere rezultate din procesul de ardere, care ulterior sunt utilizate pentru uscătoarele încălzite în mod direct (12) Parametru Standard(e) Frecvență minimă de monitorizare Monitorizare asociată cu NOX Periodică: EN 14792 Continuă: EN 15267-1 la 3 și EN 14181 Măsurători periodice, cel puțin o dată pe an, sau măsurători continue BAT 7 CO Periodică: EN 15058 Continuă: EN 15267-1 la 3 și EN 14181 BAT 7 Monitorizarea emisiilor în apă rezultate din producția de fibre lemnoase Parametru Standard(e) Frecvență minimă de monitorizare Monitorizare asociată cu TSS EN 872 Măsurători periodice, cel puțin o dată pe săptămână BAT 27 COD (13) Niciun standard EN disponibil BAT 27 TOC (Totalul carbonului organic, exprimat ca C) EN 1484 — Metale (14), dacă este relevant (de exemplu, când se utilizează lemn recuperat) Diverse standarde EN disponibile Măsurători periodice, cel puțin o dată la șase luni — Monitorizarea emisiilor în apă generate de scurgerile de apă de suprafață Parametru Standard(e) Frecvență minimă de monitorizare Monitorizare asociată cu TSS EN 872 Măsurători periodice, cel puțin o dată la trei luni (15) BAT 25
I.

Paragraful I din protocolul 1 la Acordul dintre Republica Franceză, Comunitatea Europeană a Energiei Atomice și Agenția Internațională a Energiei Atomice privind aplicarea garanțiilor în legătură cu Tratatul privind interzicerea armelor nucleare în America Latină și Marea Caraibilor (denumit în continuare „acordul de garanții”) se înlocuiește cu următorul text: „I. (A) Atât timp cât (1) teritoriile franceze care intră sub incidența protocolului I dispun, în scopul desfășurării unor activități nucleare pașnice, de material nuclear în cantități care depășesc limitele stabilite, pentru tipul de material în cauză, la articolul 35 din Acordul dintre Franța, Comunitate și Agenție privind aplicarea garanțiilor în legătură cu Tratatul privind interzicerea armelor nucleare în America Latină și în Marea Caraibilor (denumit în continuare «acordul») sau (2) a fost luată decizia de a se construi sau de a se autoriza construirea unei instalații, astfel cum este definită la «Definiții», pe teritoriile franceze care intră sub incidența protocolului I, punerea în aplicare a dispozițiilor din partea II a acordului se suspendă, cu excepția articolelor 31-37, 39, 47, 48, 58, 60, 66, 67, 69, 71-75, 81, 83-89, 93 și 94. (B) Informațiile care trebuie raportate în temeiul articolului 32 literele (a) și (b) din acord pot fi grupate și prezentate într-un raport anual; în mod similar, dacă este cazul, se prezintă un raport anual cu privire la importul și exportul materialului nuclear descris la articolul 32 litera (c). (C) Pentru a permite încheierea la timp a înțelegerilor subsidiare prevăzute la articolul 37 din acord, Comunitatea: (1) notifică Agenției, cu suficient timp înainte, faptul că teritoriile franceze care intră sub incidența protocolului I dispun de material nuclear pentru activități nucleare pașnice în cantități care depășesc limitele menționate în secțiunea (A); sau (2) notifică Agenția de îndată ce este luată decizia de a se construi sau de a se autoriza construirea unei instalații pe teritoriile franceze care intră sub incidența protocolului I, în funcție de care dintre aceste evenimente survine mai întâi. În momentul respectiv, se stabilesc de comun acord, după caz, între Franța, Comunitate și Agenție, proceduri pentru cooperarea în vederea aplicării garanțiilor prevăzute în temeiul acordului.”
I.

Paragraful I din protocolul 1 la Acordul dintre Regatul Unit al Marii Britanii și Irlandei de Nord, Comunitatea Europeană a Energiei Atomice și Agenția Internațională a Energiei Atomice privind aplicarea garanțiilor în legătură cu Tratatul privind interzicerea armelor nucleare în America Latină și Marea Caraibilor (denumit în continuare „acordul de garanții”) se înlocuiește cu următorul text: „I. A. Atât timp cât: 1. teritoriile Regatului Unit care intră sub incidența protocolului I dispun, în scopul desfășurării unor activități nucleare pașnice, de material nuclear în cantități care depășesc limitele stabilite, pentru tipul de material în cauză, la articolul 35 din Acordul dintre Regatul Unit, Comunitate și agenție privind aplicarea garanțiilor în legătură cu Tratatul privind interzicerea armelor nucleare în America Latină și în Marea Caraibilor (denumit în continuare «acordul»); sau 2. a fost luată decizia de a se construi sau de a se autoriza construirea unei instalații, astfel cum este definită la «Definiții», pe teritoriile Regatului Unit care intră sub incidența protocolului I, punerea în aplicare a dispozițiilor din partea II a acordului se suspendă, cu excepția articolelor 31-37, 39, 47, 48, 58, 60, 66, 67, 69, 71-75, 81, 83-89, 93 și 94. B. Informațiile care trebuie raportate în temeiul articolului 32 literele (a) și (b) din acord pot fi grupate și prezentate într-un raport anual; în mod similar, dacă este cazul, se prezintă un raport anual cu privire la importul și exportul materialului nuclear descris la articolul 32 litera (c). C. Pentru a permite încheierea la timp a înțelegerilor subsidiare prevăzute la articolul 37 din acord, Comunitatea: 1. notifică agenției, cu suficient timp înainte, faptul că teritoriile Regatului Unit care intră sub incidența protocolului I dispun de material nuclear pentru activități nucleare pașnice în cantități care depășesc limitele menționate în secțiunea A; sau 2. notifică agenția de îndată ce este luată decizia de a se construi sau de a se autoriza construirea unei instalații pe teritoriile Regatului Unit care intră sub incidența protocolului I, în funcție de care dintre aceste evenimente survine mai întâi. În momentul respectiv, se stabilesc de comun acord, după caz, între Regatul Unit, Comunitate și agenție, proceduri pentru cooperarea în vederea aplicării garanțiilor prevăzute în temeiul acordului.”
(4)

Obiectivul Decretului Bersani și al Decretului Bersani 2 a fost acela de a asigura realizarea integrală a potențialului de dezvoltare al aeroportului Milano Malpensa ca nod internațional și, în același timp, de a descrie aeroportul Milano Linate ca infrastructură pentru servicii de la un punct la altul. Decretul Bersani și Decretul Bersani 2 conțineau mai multe dispoziții în acest sens, care impuneau, în special la aeroportul Milano Linate, limitarea numărului de servicii zilnice dus-întors înspre și dinspre aeroporturi din UE identificate pe baza volumului traficului de pasageri, după cum urmează: — un serviciu dus-întors zilnic per operator, pe rutele cu trafic între 350 000 și 700 000 de pasageri; — două servicii dus-întors zilnice per operator, pe rutele cu trafic între 700 000 și 1 400 000 de pasageri; — trei servicii dus-întors zilnice per operator, pe rutele cu trafic între 1 400 000 și 2 800 000 de pasageri; — nicio limită pentru rutele cu trafic mai mare de 2 800 000 de pasageri.
(30)

În acest caz, partea ar trebui să furnizeze toate informațiile relevante, în special privind orice modificare a activităților sale legate de operațiunile de asamblare. După caz, Comisia va actualiza trimiterile la partea respectivă. Tabelul 4 Denumire Adresă Țară Codul adițional TARIC In Cycles – Montagem e Comércio de Bicicletas Lda Zona Industrial De Barrô Norte/Sul, N.o 976, Fracçao A/B e D, AP. 52, PT-3750-353 Barrô – Águeda Portugalia B960 PANEX DINAMIC d.o.o. Dr. Tome Bratkoviča 1, HR-40000 Čakovec Croația B963 CICLI EUROPA s.r.l. 34 Via portella Bifuto, IT-93017 San Cataldo (CL) Italia C001 OLYMPIQUE SARL ZA Les Epalits, FR-42610 Saint-Romain-le-Puy Franța C002 Interbike Spólka z o.o. ul. Śląska 6/5, PL-42-200 Częstochowa Polonia C003 Kuisle & Kuisle GmbH Füssener Straße 22 a, DE-87675 Stötten Germania C021 CycleSport North Ltd 363 Leach Place, Walton Summit Center, Preston GB-PR5 8AS Regatul Unit C049 Firma Handlowo-Usługowo-Produkcyjna „Trans-Rower” Roman Tylec Dąbie 47, PL-39-311 Zdziarzec Polonia C053
(7)

Importurile de banane proaspete originare din Peru au reprezentat doar puțin sub 2 % din totalul importurilor de banane proaspete în Uniunea Europeană atunci când ele au depășit pragul stabilit pentru 2015. Pe baza unei proiecții a importurilor până la sfârșitul anului 2015, având în vedere importurile lunare din 2015 și faptul că importurile din Peru au rămas în 2014 sub nivelul de 2 % din importurile totale pentru întregul an calendaristic, nu există niciun indiciu care să sugereze că nivelul importurilor din Peru raportat la totalul importurilor din întregul an 2015 va fi semnificativ diferit.
(3)

Infrastructura cu cheie publică pentru Sistemul European al Băncilor Centrale (public key infrastructure for the European System of Central Banks) (denumită în continuare „ESCB-PKI”) a fost instituită prin Decizia BCE/2013/1 (2). Conform articolului 3 alineatul (1) din Decizia BCE/2013/1, aplicațiile, sistemele, platformele și serviciile electronice utilizate în SEBC și Eurosistem care au caracter critic mediu sau peste mediu ar trebui accesate și utilizate doar dacă un utilizator a fost autentificat prin intermediul unui certificat electronic emis și administrat de o autoritate de certificare acceptată de SEBC în conformitate cu cadrul SEBC/MUS de acceptare a certificatelor, de autoritatea de certificare pentru ESCB-PKI sau de autoritățile de certificare acceptate de SEBC pentru TARGET2 și TARGET2 Securities pentru aceste două aplicații